benxh/qysh-me-shqip-scrape-dataset huggingface dataset:
Lëngjet më të mira, që ngadalësojnë plakjen


				
			Kur bëhet fjalë për ngadalësimin e procesit të plakjes dhe për të pasur lëkurë më të re, lëngjet e freskëta janë mënyra më e mirë për t\’u furnizuar me vitaminat dhe mineralet, që nevojiten
LËNGU I DOMATES
Lëngu i domates është plot me antioksidues, sidomos me likopen. Ky pigment është ekspert në luftimin e radikaleve të lira (molekula që mund të dëmtojnë qelizat e shëndetshme, e sulmojnë sistemin imun dhe përshpejtojnë plakjen). Likopeni ndihmon për të pasur lëkurë më të fortë dhe më të butë.
LËNGU I RRUSHIT TË KUQ
Rrushi, lëvorja dhe farat, për shumë vite përdoren si nënprodukte kundër plakjes. Sekreti i tyre është në resveratrol. Është lloj i enzimës, që e hasim edhe te boronicat, manaferrat. Mënyra më e mirë për t\’i shfrytëzuar është atëherë kur kanë sezonin e tyre. Përgatitni lëng nga rrushi i kuq në shtëpi në blender, përfshini lëvoren dhe farat.
LËNGU I SHALQIRIT 
Përkundër faktit se pos ujit shalqiri përmban shumë sheqer, në fakt ofron shumë vitamina, minerale dhe antioksidues. Shalqiri është i hatashëm për të hidratuar trupin, diçka që lëkurës fort i pëlqen. Mos harroni se përmban shumë vitamina A, një nutrient ky shumë i rëndësishëm për rigjallërimin e lëkurës dhe e mban me lagështi, lufton tharjen dhe rrudhat.
LËNGU JESHIL
Lëngu i lakrës jeshile është klasik, kur bëhet fjalë në ngadalësimin e plakjes. Gjethet janë të pasura me vitamina K, nutrient që është shumë i mirë në parandalimin e sëmundjeve të zemrës dhe osteoporozës. Mos të harrojmë se lakra jeshile përmban shumë nutriente si: minerale, vitamina, fibra, aminoacide omega 3.
LËNGU I SHEGËS 
Një nga frutat më të mirë për ta pasur në shtëpi, kur e ka sezonin e vet është shega. Ju ndihmon në uljen e nivelit e koelsterolit të keq, i mirë për të luftuar bakteret në fshikëz apo veshka dhe ofron shumë në pakësimin e rrudhave.
LËNGU I KIVIT 
Ju rekomandojmë frytin e artë. Nëse e përzieni me një mollë dhe me pak limon, do të fitoni një lëng të hahatshim për të luftuar plakjen. Antioksiduesit e gjetur në kivi ndihmojnë lëkurën, që të jetë e fortë dhe parandalojnë formimin e atyre linjave klasike të buzëqeshjes. Përmban shumë vitamina C dhe E. Këto ndihmojnë në reduktimin e dëmtimit të lëkurës nga radikalet e lira.
Plisi shqiptar – Karakteristikat e kapeles shqiptare


				
			Plisi shqiptar, Kapelja me të cilën identifkohen shqiptarët, plisi, është trashëguar që nga kohët pellazgo-ilire. Për qindra vjet, me kapelën e bardhë mbi krye shqiptarët janë dalluar nga të tjerët.
Shumë historianë e shpjegojnë faktin se plisi ka pasur rol të dyfisht dhe është parë si diçka më shumë se thjesht një kapelë.
Plisi, kjo kapelë që e shihni çdo ditë e më rrallë mbi kokat e gjyshërve, vazhdon të këtë rëndësi të veçantë dhe simbolika e tij nuk është zbehur. Megjithatë, Plisi ka edhe disa karakteristika të cilat ndoshta nuk i keni ditur!
Plisi duhet të ruhet gjithmonë i bardhë, sikur nderi
Për shqiptarët, përveç përdorimit praktik, plisi shpreh edhe krenarinë kombëtare.
Dikur është përdorur per tu mbrojtur nga të ftohtit, shiu e dielli i fortë.
Mirëpo, plisi shpreh edhe krenarinë kombëtare, qëndresën, mosnënshtrimin ndaj pushtuesve të shumtë, pastërtinë morale si dhe ndershmërinë e popullit tonë.
Të moshuarit, që e kanë bartur qysh nga mosha e fëmijërisë theksojnë faktin se pavarësisht rrethanave, një burrë shqiptar duhet të jetë i kujdeshëm që plisi mbi kokën e tij të jetë gjithmonë i bardhë.
Edhe në rastet kur nuk mund të blihet një i ri, ai duhet të pastrohet në mënyrë konstante.
Bardhësia shkon përtej simbolit të pastërtisë, sepse tregon edhe ndershmërinë e burrit shqiptar.
Një kapele me shumë emra
Ka mundësi që kur flisni për plisin përdorni fjalë të tjera si kësulë, qylah, qylaf, qeleshe, kapicë etj. Secili nga emërtimet varion nga cila krahinë e trojeve shqiptare vini.
Megithatë, emërtimi kryesor,  ‘Plis’ rrjedh nga gjuha e vjetër greke “pilos”, që do të thotë kapelë e zbrazët apo boshe.
Në Fjalorin e Gjuhës Shqipe fjala plis ka kuptimin e një cope jo të endur, por që bëhet me lesh të shkelur mirë dhe të larë disa herë me sapun.
Punimi i plisit, art më vete
Qeleshepunues quhen të giithë ata zejtarë që merren me punmin e plisit. Duke filluar që nga leshi që quhet cohë, e deri në formën finale, atë të kapelës së rrumbullakët.
Dikur çdo çarshi e çdo qyteti shqiptar kishte të paktën një të tillë, por kjo gjë tashmë ka ndryshuar.
Punëtorët e dyqaneve të qeleshepunuesve hasën çdo ditë e më rrallë. Këtë zejtari vazhdojnë ta ruajnë vetëm ata që e kanë traditë familjare.
Si proces, punimi i plisit nuk është aspak i lehtë. Ai nis nga tjerrja e leshit, pastrimi me sapunë e deri të formësimi final. Është një punë që kërkon edhe forcë fizike por edhe përkushim deri në detaj.
Arenat sportive, e ardhmja dhe plisi
Ndonëse çdo ditë e më pak e shohim tek burrat shqiptarë në përditshmëri, plisin apo qeleshen e shohim sa herë ka ndeshje sportive.
Tifozët kuqezi nja njëra anë në Shqipëri dhe Dardanët nga ana tjetër në Kosovë, në çdo ndeshje sportive, zbardhin stadiumet me plisat e tyre në kokë.
Edhe tifozëria lokale e klubeve sportive të Prishtinës që prej disa vitesh funksionon me emrin Plisat. Me plisin, ata identifikohen edhe kur i ndjekin përfaqësueset tona sportive në paraqitjet  e tyre jashtë vendit.
Kapelja e bardhë shërben si simbol identifikimi për Shqiptarët kudo që përdoret.
Qysh me dite se si te forcojme imunitetin?


				
			Qysh me dite se si te forcojme imunitetin? Teksa po i afrohemi stinëve të ftohta ka shumë rëndësi që ta forcojmë imunitetin tonë. Fatmirësisht janë disa fruta që na ndihmojnë shumë në këtë drejtim.

Nëse i bëni pjesë të dietës tuaj të përditshme frutat që po i përmendim më poshtë imuniteti juaj do të rritet dhe gjasat do ta kaloni këtë vit pa ndonjë grip të vështirë do të rritet. 
Shegë
Konsiderohet super frutë, e njohur për vetitë e saj antioksidante. Shega (si të gjitha frutat me ngjyrë të kuqe) është veçanërisht e pasur me anthocyanins që luftojnë radikalet e lira. 
Përgjegjëse për plakjen dhe sëmundje të tilla si kanceri. Është gjithashtu shumë e pasur me vitaminë C dhe minerale të tilla, si: kalium, hekur, kalcium dhe magnez.
Portokall
Një minierë e vërtetë e vitaminës C. Portokallet forcojnë sistemin imunitar dhe na mbrojnë nga veprimi i viruseve dhe baktereve. 
Por përveç kësaj, ato janë të pasura me antioksidantë që pengojnë radikalet e lira dhe substancat që bllokojnë toksinat e prodhuara nga ushqimi i papërshtatshëm.
Kivi
Burimi i fibrave dhe vitaminave C dhe K, që ndihmojnë në koagulimin. Kivi është gjithashtu një minierë kaliumi që kontribuon në shëndetin e zemrës dhe po kështu që nxit thithjen e hekurit dhe bakrit
Mandarina
Përveç të qenit shumë ta pasura me vitaminë C, mandarina dallohet si një një burim i çmuar i mineraleve, të tilla si kaliumi. 
Është ndër frutat më të përshtatshëm për t’u çlodhur sepse është e pasur me barominë (një substancë që promovon gjumin). 
Gjithashtu ndihmon rregullsinë e zorrëve sepse janë të pasura me fibra.
Dardha
Të pasura me polifenole që parandalojnë veprimin shkatërrues të radikaleve të lira, dardhat gjithashtu përmbajnë një sasi të lartë të kaliumit. 
Ato ndihmojnë në mbajtjen e presionit arterial dhe fibrave nën kontroll, po kështu rrisin ndjesinë e ngopjes dhe ndihmojnë në mirëfunksionimin e zorrëve.
Qysh me përgatit sanduiç Monte Kristo shumë lehtë?


				
			Sanduiç Monte Kristo – a keni dëgjuar për këtë lloj sanduiçi? Përgatit nga përbërësit e zakonshëm diçka të pazakonshme dhe do të arrish të kesh kombinim magjik krokant, kore të arta nga jashtë dhe djathë të shkrirë nga brenda. Mund të themi që ai është hibrid i tostit francez dhe proshutës klasike të sanduiçit me djathë.

Përbërësit:

4 feta buke për tost;
2 lugë majonezë;
1 lugë mustardë;
4 feta proshutë;
4 feta mish të tymosur gjeldeti;
2 feta emmentaler apo gauda;
2 vezë;
240 ml qumësht;
2 lugë gjalpë;
sheqer pluhur.





Përgatitja per një Sanduiç Monte Kristo
Bukën për tost lyeni me majonezë dhe mustardë ose nëse dëshironi edhe me pak gjalpë e kripë. Pastaj radhisni djathin, proshutën, mishin e tymosur të gjeldetit midis dy fetave të bukës. Tundni vezët me qumësht dhe në to njomni sandviçin nga të dyja anët. Nxehni tavën, shtoni gjalpin dhe kur të shkrihet do të piqni sandviçët derisa të marrin ngjyrën e artë nga të dyja anët. Kur të jetë fërguar sandviçi, hiqeni nga pjata dhe priteni në formë diagonale. Qitni pak sheqer pluhur. Më të guximshmit mund t’i hedhin sipër mjaltë apo marmelatë nga dredhëzat, megjithatë gjithçka është në dorën tuaj. Shijojeni si dëshironi. Shërbeji menjëherë derisa të jenë të nxehtë. Ju bëftë mirë!
Qysh me u pergatit per nje interviste pune?


				
			Qysh me u pergatit per nje interviste pune? A jeni gati për një intervistë pune? Me kalimin e kohës, pas shumë intervistave të ndryshme, do mësoni sa rëndësi ka mënyra si prezantoheni në intervistën e parë.

Ndaj, nëse doni të shkëlqeni që në intervistën e parë të punës, ndiqni këto hapa:
Vishuni në mënyrë profesionale si për një interviste të drejtpërdrejtë ashtu edhe në një intevistë në video, skype etc. Bëjini intervistat telefonike ose video telefonike në dhoma të qeta.
Fikni celularin tuaj. Mbani një kopje të CV-së, stilolaps, letër dhe një gotë me ujë me vete. Për intervistat e bëra nëpërmjet telefonit: Qëndroni drejt që zëri të dëgjohet.
Vendos kufjet dhe bëj prova para se të arrij orari zyrtar i intervistës.
Mbani mënd se buzëqeshja mund “të dëgjohet.” Kërkoni për websitin e kompanisë, financat, prestigjin, 6 muajt e fundit të punës së tyre mediatike. Kjo tregon se jeni interesuar për vendin ku ndoshta do punoni.
Përgatitu për këto pyetje të cilat do të të bëhen patjetër në çdo intervistë pune
Më tregoni pak për veten tuaj.
Përse doni ta lini pozicionin e punës që keni? Ose, përse e latë punën e fundit që kishit?
Përse doni të punoni në këtë kompani?
Ç’pritshmëri keni për rrogën?
Si e kuptoni rolin e punës që po të ofrojmë?
Mos harroni edhe..

Përgatisni 4 pyetje që dëshironi t’ia bëni intervistuesit në lidhje me dyshimet apo kërkesat tuaja.
Mbani gjithnjë kontakt të drejtpërdrejt, sy më sy, dhe mos harroni të buzëqeshni.
Dërgoni një e-mail Falenderimi 6-8 orë pas çdo lloj intervistë që bëni.

Si përfundim, ju urojmë fat dhe mbani mend: Një intervistë është e një bisedë e dyanshme.
Qysh me përgaditë trofta të marinuara e të pjekura në tavë?


				
			Keni provuar trofta të marinuara? Jo vetëm që janë fantastike në shije, por pasi të gatuani këtë recetë nuk do doni t\’i gatuani troftat në mënyrë tjetër:
Përbërësit për trofta të marinuara:

5 trofta
Verë e kuqe
Hudhër
Majdanoz
Limon
Kripë
Piper
Vaj ulliri

Përgatitja:
Së pari pastrojmë troftat dhe i thajmë me letër kuzhine. Kriposini nga të gjijtha anët me shumë kujdes. Në masën e vajit të ullirit hidhni verë të kuqe, piper dhe kërtë përzierje hidheni mbi troftat. Futini në një enë, ose qese dhe lërini të marinohen me kujdes në vend të freskët për disa orë. Pasi të jenë marinua vendosini në tepsi dhe piqini.
Ndërsa piqet, shtoni lëngun e marinimit sipër troftave dhe futini sërish në furrë të nxehur për tu pjekur në 180 gradë për 20 minuta. Në një enë tjetër hidhni vaj ulliri, uthull, majdanoz, hudhër të shtypur dhe limon. Përziejini miër dhe kur të nxirni troftat nga tava hidheni këtë përzierje sipër tyre. Shoqërojeni me verë të kuqe. Ju bëftë mirë!
Informacion:
Trofta është e përshtatshme për të gjitha llojet e gatimeve: tiganisje, valë, pickling, stewing, avullim, pjekje ne tave. Mishi i troftës mund të thahet dhe të shërbejë si meze për pije alkoolike.
Qysh me i largu rrudhat rreth syve?


				
			
Rrudhat rreth syve fillojnë të shfaqen duke u shkaktuar nga faktorët gjenetik që reduktojnë kollagjenin dhe elasticitetin  lekurës.



Ka lloje të ndryshme të kremave që ndihmojnë apo parandalojnë shfaqjen e rrudhave rreth syve.



Mirëpo këto duhet përdorur mbi moshën 25 vjeqare.




Nëse rrudhat fillojnë të shfaqen në moshë më të hershme atëherë merrni një sasi të vajit të kokosit organik dhe masazhoni zonën rreth syve.



Përsëritni  secilen ditë këtë procedurë.




Vitaima E per rrudhat rreth syve



Vitamina E është një komponim kimik dhe një antioksidant i fuqishëm. 



Kjo do të thotë se ai mund të luftoj radikalaët të cilët kontribojnë në mplakjen e lëkurës.



Antioksidantët mund të reagojnë me radikalët në molekulat e trupit, duke parandaluar reaksionin zinxhiror i cili shpie deri te dëmtimi i këtyre molekulave.



Ata bëjnë neutralizimin e radikaleve pa dëmtuar indet tuaja dhe me këtë ndihmojnë në reduktimin e shpejtësisë me të cilën shfaqen rrudhat. 



Vitamina E gjithashtu ndihmon në luftimin e pezmatimeve dhe është hidratuese.



Kjo do të thotë se blerja e produkteve të cilat përmbajnë vitaminë E është një zgjidhje e mirë për personat me lëkurë të ndjeshme dhe rrudhat rreth syve.



Kremat kolagjene & kremat pro-kolagjen



Kolagjeni është një proteinë natyrale. Ai gjendet në lëkurën tonë dhe i jep asaj elasticitetin dhe qëndrueshmërinë.



Lëkura e një bebeje është e mbushur me kolagjen, mirëpo me kalimin e kohës, ritmi me të cilin prodhohet kolagjeni zvogëlohet.



Kjo është si pasojë e procesit të mplakjes, mirëpo edhe si pasojë e zgjedhjeve tona. 



Si p.sh pirja e duhanit dhe rrezitja në diell reduktojnë prodhimin e kolagjenit. 



Për këtë arsye, kolagjeni përmendet në shumë krema kundër rrudhave. Fatkeqsisht, nuk është kaq e thjeshtë.
Qysh me përgatit gjellë me bizele, patate dhe karrota?


				
			
Per nga shija kjo gjelle te kujton pranveren… bizelet e sapodala, te vogla, te cilat shoqerohen mrekullisht me patatet dhe karrotat dhe aromatizohen me koper te fresket.
Kur eshte sezoni i tyre, une ble 5 apo 6 kg, i qeroj, i ndaj neper racione me nga 250gr dhe i fus ne ngrirje ku mund te ruhen edhe per 1 vit. Mund te blini edhe bizelet e ngrira qe gjeni neper raftet e akullit ne supermarket, te cilat jane po aq te shijshme sa ato te fresketat (gjithmone duke supozuar qe nga momenti i vjeljes deri ne ngrirje nuk ka kaluar me shume se 2 ore)!

Racione: 4 persona
Kohë: 75 minuta
Vështirësi: e thjeshtë


Përbërësit:

300gr mish viçi, te ndare ne 4 racione ose ne copa te vogla
250gr bizele te ngrira (ose te fresketa)
3 patate, te ndara ne 6 pjese
3 karrota, te prera ne feta
2 qepe te njoma, te prera holle
1 dege selino, e prere holle
1 luge gjelle koncentrate domatesh
vaj ulliri
kripe
piper te zi te sapobluar
koper e fresket, e grire imet

​Përgatitja:
Ne nje tenxhere gjelle me bizele kaverdisim ne vaj ulliri qepen dhe selinon, shtojme mishin dhe e skuqim per pak minuta duke e kthyer nga te gjitha anet. Shtojme rreth 1.5 liter uje, koncentraten e domateve, kripe, dhe i ziejme per rreth 1 ore ne tenxhere normale apo gjysme ore ne tenxhere me presion.
Shtojme se fundi edhe perimet: bizelet, karrotat, patatet, bashke me kopren e grire dhe i ziejme akoma edhe per 10-15 minuta.  Nese gjella ka dale shume e lengshme, e leme te zieje derisa te arrijme trashesine e deshiruar. E sperkasim me pak vaj ulliri dhe piper te zi te sapobluar dhe e sherbejme te ngrohte.
Qysh me i shmangë mikrobet nga fëmijët?


				
			Nuk ju duhet të bëni luftë mikrobesh për të mbajtur familjen të mbrojtur nga sëmundjet e viruseve.
Hapa bazike shumë të rëndesishëm:

Mësoni fëmiun tuaj që të lajë duart në këto momente kyçe: pas shkuarjes në banjo, pas përkëdheljes së kafshëve, pas argëtimit-lojës jashtë shteëpisë dhe para ngrënjes.
Bëjeni larjen e duarve në mënyrë të drejtë: me sapun dhe ujë, që zgjat 20 sekonda për tu fërkuar, aq sa për ti mbytur mikrobet.
Merrni me vete shishen e shamponit të duarve me vete gjatë vizitës së kopshteve të lojërave, dhe vendeve tjera ku mund të ju përlyhen duart. Siguroni që të pastroni çdo pjesë të dorës, duke përfshirë edhe nën thonjët, nëse është e mundur.
Pas përgaditjes së ushqimit, lani duart me ujë të ngrohtë dhe sapun, dhe sipas mundësisë me ndonjë dezinfektantë.
Bakteriet shpesh gjenden në mishrat e papjekur – përfshirë kampilobakterin, salmonellën dhe E.colin – që janë më të rrezikshëm se ndonjë bakterie tjetër që mund ta keni në shtëpi.
Lani prerjet apo të gërvishturat e vogla me sapun dhe ujë.
Aplikoni ndonjë lëng antibakterial, vendosni fashën dhe ndërroni fashën çdo ditë derisa të shërohet plaga.
Sigurohuni që fëmijët ti marrin në kohë vaksinat dhe merrni në konsideratë vaksinën e gripit çdo vit.
Fëmiu shkollor i cili është i vaksinuar kundër gripit është më pak i prirur që të bie në shtëpi ndonjë virus nga i cili mund të infektohet e tërë familja.
Nëse dikush në shtëpi është i sëmurë, ndaloni një moment për të pastruar rrezet e dyerve, pilotin e TV-së, lodrat, dhe gjërat tjera që mund të prek fëmiu juaj gjatë ditës.
Qysh me ditë cilat ushqime ju bëjnë mirë pas një Hangover-i?


				
			Me siguri keni dëgjuar ose keni provuar disa simptomat e zakonshme të një hangover-i, të cilat përfshijnë dhimbje të fortë koke, gojë të thatë dhe stomak të acaruar.

Nëse e keni tepruar me alkoolin një natë më parë, ja disa ushqime që mund t’ju ndihmojnë të lehtësoni simptomat tuaja:
Ujë arrë kokosi
Megjithëse, dehidrimi nuk laun një rol aq të madh në hangover siç mendohej më parë. 
Sipas studimit të vitit 2020, alkooli është një diuretik, që do të thotë se ndoshta keni pak lëngje në mëngjesin pas dehjes. Pijet sportive janë gjithashtu të mira për të rimbushur elektrolitet e humbura.
Mjalti 
Ky ëmbëltues natyral është një formë e pastër e një sheqeri të quajtur fruktozë. 
Ka studime të vjetra në literaturën mjekësore që mbështesin efektin e fruktozës në pastrimin e alkoolit nga qarkullimi i gjakut më shpejt. 
Agave dhe frutat si mollët apo rrushi janë gjithashtu të larta në fruktozë. Ato mund t’ju ndihmojnë në uljen e simptomave të hangover-it.
Vezët
Ngrënia e një veze ose dy mund t’ju ndihmojë me reduktimin e simptomave të hangoverit. 
Ky ushqim i mëngjesit është i pasur me një aminoacid të quajtur L-cisteinë. Ai mund të ndihmojë në prishjen e acetaldehidit, një nënprodukt toksik i alkoolit. Përfshini edhe mishin e shpendëve, viçit ose drithërat.
Bananet
Përveç se janë një burim i mirë i kaliumit, bananet përmbajnë shumë vitaminë B6, e cila mund përgjysmojë simptomat e hangoverit. 
Bananet plotësojnë magnezin dhe kaliumin, të cilat janë elektrolite që reduktohen ndjeshëm nga pirja e tepruar e alkolit. Mund të merrni B6 edhe nga mishi i pulës dhe patatet. 
Xhinxheri
Kjo rrënjë pikante, e cila ishte një përbërës tjetër në eliksirin e studimit, përmban antioksidantë që mund të ndihmojnë në qetësimin e të përzierit dhe të vjellave që vijnë nga hangover-i. 
Një çaj xhinxheri jo vetëm që do t’ju hidratoj, por edhe do t’ju reduktoj këto simptoma të padurueshme.
Qysh me përgatitë mëlçi pule me patate – një recetë e shpejtë!


				
			Mëlçi pule me patate janë një kombinim tepër i shijshëm, ndaj po ju sjellim një recetë të thjeshtë, të shpejtë, por edhe shumë të shëndetshme.
Përbërësit për mëlçi pule me patate:

1 kg mëlçi pule me zemra
1 qepë të prerë në feta
2 lugë gjelle gjalpë
2 gjethe dafine
1 shkop kanelle
2 lugë gjelle miell
1 filxhan lëng pule
Kripë dhe piper
2 patate të prera dhe të skuqura

Përgatitja:
Para se të filloni përgatitjen mos harroni të pastroni me shumë kujdes të brëndshmet e pulës, mëlçin dhe zemrat. Këto të fundit zakonisht kanë gjak të mpiksur në to, ndaj pastrojini një për një. Patatet mund edhe të mos i skuqni, pra prijini në kubikë dhe shtojani përzierjes.

Nxehni gjalpin dhe shtojini gjethen e dafinës, shkopin e kanellës dhe trazojeni bashkë me qepën e prerë në feta derisa të zbuten. Kujdes qëndroni mbi tigan që të mos ju digjen.
Shtoni mëlçinë dhe zemrat e pulës, kripë dhe piper dhe trazojini sërish.
Gatuajini në nxehtësi mesatare derisa mëlçia të marrë ngjyrë dhe të fillojnë të shfaqen lëngjet e saj.
Shtoni lëngun pule dhe patate e skuqura, nëse dëshironi, patatet prijini në kubik dhe mos i skuqni fare. Mos e lini mëlçin të thahet, por mbajeni gjithnjë me shumë lëng.
Hidheni miellin në një enë dhe shtojini një filxhan ujë dhe pastaj trazojeni që të shkrij e hidheni në tigan. Ziejeni të gjithë masën derisa të bëhet gati gjithçka.
Shërbejeni të nxehtë me Oriz të vermiçelit.
Ju bëftë mirë!
Qysh me mbajtë dietë me lakra?


				
			Me dietën me lakra turshi mund të humbni madje edhe 2 kilogramë për katër ditë. Për këtë dietë më të preferuarat janë sallatat, mirëpo, duke pasur parasysh që dieta zgjat vetëm 4 ditë, ia vlen ta provoni – nëse për asgjë së paku e dini që keni bërë diçka të dobishme për shëndetin tuaj.
Dita e parë
Mëngjesi:

175 gr djathë të payndyrshëm
dhe një fetë bukë integrale

Dreka:

garniturë të bërë nga 200 gr lakër turshi
dhe 100 gr mish gjedhi
+ një dardhë

Darka:

sallatë prej 150 gr lakër turshi,
4 rrepanë të mëdhenj,
½ e rrepanit të bardhë
dhe ½ e kastravecit.

Dita e dytë
Mëngjesi:

sallatë nga një banane (e prerë në rrathë),
15 ml jogurt i payndyrshëm
dhe 1 lugë. Gjatë natës kokërrza të njomura tërshëre

Dreka:

 supë prej 200 gr lakre turshi,
100 ml çorbë nga perimet
dhe 50 ml lëng molle.
Shtoni 2 speca të kuq (jo djegës) 5 minuta para se të bëhet gati supa

Darka:

sallatë prej 200 gr lakre turshi
dhe 15 gr peshk të zier të cilin ju e preferoni dhe në tërë këtë e hidhni në lëng limoni.

Dita e tretë
Mëngjesi:

 sallatë prej 1 portokalli
dhe 15 gr djathë të payndyrshëm në të cilin duhet të jenë të shpërndarë farëra luledielli (1 lugë)

Dreka:

150 gr peshk të fërguar
dhe 15 gr. lakra turshi

Darka:

krepa nga mielli integral
dhe një patate e zier
dhe sallata të jetë e përgatitur nga 100 gr lakër turshi të prerë në katrorka dhe mbi të shpërndani vaji ulliri.

Dita e katërt
Mëngjesi:

një fetë bukë integrale,
50 gr djathë
+ një mollë

Dreka:

200 gr mish viç i pjekur në skarë (mund të jetë edhe mish gjeldeti)
dhe 150 gr lakër turshi – të zier pak + rrathë ananasi (2-3)

Darka:

sallatë nga domatet,
100 gr lakër turshi.
Qysh me largu zbokthin?


				
			
Zbokthi është një problem që proekupon shumë njerëz. Ashtu edhe pyetja ‘Qysh me largu zbokthin?”.  Shumë prej tyre janë të mërzitur, apo të zhgënjyer nga jo efikasiteti i shumë shamponëve. Në qoftë se ky është rasti juaj, atëherë ju sjellim disa këshilla se si të heqni zbokthin në mënyrë natyrore.



Uthulla e mollës



Aciditeti i uthullës së molles ndryshon pH e kokës tuaj dhe në këtë mënyrë parandalon. Prandaj ju mund te tretni dy lugë uthull molle në një shishe me ujë dhe t’i shërpani flokët me të në fund, pasi t’i keni pastruar is zakonisht, me zbutës.



Soda largon zbokthin



Lagni flokët dhe me me pak sode buke, fërkoni rrënjët e flokëve. Bikarbonati i natriumit ndihmon në zhdukjen. Praktikojeni këtë dy herë në javë për rezultate më të dukshme.



Vaj kokosi



Vaji i mrekullueshëm i kokosit është edhe përgjigje për pyetjen “Qysh me largu?”.Merrni 3-5 lugë vaj kokosi dhe masazhoni kokën tuaj me të. Pra, lëreni atë brenda natës dhe në mëngjes lani flokët tuaj me shampo të butë.



Limoni



Masazhoni kokën duke përdorur dy lugë lëng limoni, dhe pastaj lajeni. Pastaj merrni një lugë gjelle lëng limoni, përzijeni me një gotë ujë dhe aplikoni këtë përzierje në flokët tuaj pasi ti bëni me shampon. Aciditeti i limonit do të ndihmojë për të balancuar pH e kokës suaj, e cila do të ju zvogëlojë zbokthin.



Hudhra



Hudhra është efektive kundër kërpudhave dhe është e përkryer për të eliminuar bakteret që shkaktojnë zbokthin. Masazhoni kokën tuaj me qepë të grimcuara dhe mjaltë. Pastaj lani flokët tuaj.